Edgar Davids

Edgar Steven Davids (; lahir 13 Mac 1973) merupakan seorang bekas pemain bola sepak Belanda yang bermain di posisi pemain tengah. Davids memulakan kariernya di Ajax sebelum berpindah ke Milan. Selepas dua musim di Milan, beliau kemudian berpindah ke Juventus dan menikmati banyak kejayaan manis bersama kelab Turin itu sebelum beliau dipinjam ke Barcelona pada 2004. Seterusnya, beliau bermain untuk Inter Milan dan Tottenham Hotspur sebelum kembali ke Ajax. Selepas dua tahun menderita akibat kecederaan, beliau kembali ke dunia bola sepak dan bermain untuk Crystal Palace sebelum bersara pada usia 37 tahun. Pada tahun 2012, beliau dilantik sebagai pemain-pengurus untuk kelab League Two Inggeris, Barnet. Beliau kemudian meletak jawatan atas persetujuan bersama pada Januari 2014. 

Davids telah beraksi sebanyak 74 perlawanan antarabangsa untuk pasukan kebangsaan Belanda di peringkat antarabangsa serta menjaringkan enam gol. Beliau turut mewakili negaranya ke satu edisi Piala Dunia dan tiga edisi Kejohanan Eropah.

Beliau dianggap dan diakui salah satu pemain terhebat pada eranya. Davids terkenal dengan aksinya di atas padang sambil memakai cermin mata pelindung kerana beliau menghidapi glaukoma. Seorang pemain tengah yang agresif, kreatif, mahir dan bertenaga, Davids diberi nama samaran "The Pitbull" oleh Louis van Gaal kerana kemampuannya yang agresif akan pasukan lawan dan caranya merebut bola yang hebat. Pada tahun 2004, beliau dipilih oleh Pelé dalam senarai FIFA 100.

Kehidupan awal
Davids telah dilahirkan di Suriname. Bapa beliau merupakan orang Afrika-Suriname manakala sebelah ibunya adalah separa keturunan Yahudi. name="Parents" Keluarganya berpindah ke Belanda semasa Davids masih bayi. Sepupunya, Lorenzo juga merupakan seorang pemain bola sepak.

Kerjaya kelab

Ajax
Davids memulakan kariernya bersama Ajax pada usia 12 tahun. Beliau membuat debut untuk pasukan senior pada 6 September 1991 ketika menentang RKC Waalwijk yang berkesudahan Ajax menang 5-1. Davids membantu pasukannya meraih tiga kejuaraan liga selain mengecapi kejayaan Piala UEFA pada 1992 dan Liga Juara-Juara pada 1995. Pada perlawanan akhir Liga Juara-Juara 1996, beliau gagal menyempurnakan tendangan penalti pertama Ajax pada penentuan penalti dan kesudahannya, mereka tewas kepada Juventus. Di Ajax, Davids digelar sebagai "The Pitbull" oleh pengurus Ajax, Louis van Gaal kerana cara bermainnya yang "garang". name=football-oranje.com name="One-on-One"

Milan dan Juventus
Pada permulaan musim 1996–97, Davids berpindah ke Milan. Selepas gagal merebut peluang dalam pasukan pertama Milan, beliau melakukan perpindahan ke pesaing rapat Milan, Juventus pada Disember 1997 dengan harga 5.3 juta euro. Di situ, beliau ditetapkan di posisi pemain tengah secara tetap dan kadang kala beliau diletakkan di posisi pemain tengah kiri. Selain itu, beliau turut membentuk satu ikatan dengan playmaker Perancis, Zinedine Zidane. name="One-on-One"David v Goliath? Enam tahun kejayaan di Turin, Davids membantu "The Old Lady" meraih tiga kejuaraan Serie A pada tahun 1998, 2002 dan 2003 serta dua trofi Piala Super Itali dan satu Piala Intertoto. 

Beliau juga beraksi cemerlang di pentas Eropah dengan bermain 15 perlawanan sepanjang kempen pasukannya ke perlawanan akhir Liga Juara-Juara sebelum tewas kepada bekas kelab Davids, Milan pada penentuan penalti. Sebelum ini, beliau juga beraksi untuk Juventus dalam perlawanan akhir Liga Juara-Juara pada tahun 1998 dan tetap tewas kali ini kepada Real Madrid, 1-0.

Barcelona
Davids sertai Barcelona secara pinjaman pada Januari 2004 dari Juventus. Beliau sertai kelab Catalonia itu yang sedang dilanda prestasi merosot dan melantik Frank Rijkaard sebagai jurulatih baru bagi membolehkan Barca menemui ramuan untuk kembali menyengat. Davids membantu Barca melonjak ke tangga kedua liga di belakang pendahulu, Valencia pada musim 2003-04.

Internazionale dan Tottenham Hotspur
Pada musim panas 2004, beliau melakukan perpindahan ke Internazionale dan menandatangani kontrak tiga tahun.inter.it, Edgar Davids joins Inter, 11 July 2004 Apabila Inter menamatkan baki kontraknya pada Ogos 2005, Davids berpindah ke Tottenham Hotspur secara percuma., Tottenham complete Davids signing , 3 August 2005 Beliau bermain dengan cemerlang di Tottenham dan menjadi kegilaan peminat. Satu-satunya gol Davids di Tottenham ialah pada perlawanan menentang Wigan Athletic yang berkesudahan Spurs menang 2-1. Davids bermain untuk Spurs ketika musim 2005–06 dan 2006–07. Kedua-dua musim itu menyaksikan Spurs menamatkan musim di tempat kelima.

Kembali ke Ajax
Davids kembali semula ke Ajax pada 28 Januari 2007. Pada pertengahan musim, Davids membuktikan nilainya kepada pasukan Ajax. Beliau menjadi pemain penting dalam kempen liga dan Ajax hanya tewas sekali iaitu kepada PSV pada perlawanan terakhir liga. Beliau turut memainkan peranan penting buat Ajax dalam kempen Piala KNVB. Beliau menyudahkan penalti terakhir Ajax dalam penentuan penalti antara Ajax dan AZ pada perlawanan akhir. Sebelum bermulanya musim 2007-08, kaki Davids telah patah dalam perlawanan pra-musim menentang Go Ahead Eagles dan menyebabkan beliau diketepikan selama tiga bulan. Pada Mei 2008, Davids berkata beliau akan meninggalkan Ajax selepas kontraknya tamat pada 30 Jun.

Beliau bermain untuk pasukan Oceania XI All-Star pada perlawanan persahabatan menentang Los Angeles Galaxy pada 6 Disember 2008 walaupun pada hakikatnya Davids bukan berasal dari Oceania dan beliau tidak sesekali bermain untuk mana-mana kelab atau pasukan kebangsaan dari benua Oceania.Edgar Davids joins Oceania All Stars for Galaxy match Pada 22 Oktober 2009, Davids berunding dengan kelab Liga Kejuaraan, Leicester City. name="Leicester call off Davids pursuit" Walau bagaimanapun, beliau gagal membuat keputusan selepas seminggu dan Leicester menarik diri dari tawaran merebut Davids pada 30 Oktober. name="Leicester call off Davids pursuit">

Crystal Palace
Pada 20 Ogos 2010, Davids setuju untuk bermain sebagai pemain kelab Liga Kejuaraan, Crystal Palace. Beliau membuat debut pada 24 Ogos 2010 di posisi bek kiri pada pusingan kedua Piala Liga menentang Portsmouth. Pada 8 November 2010, beliau mengumumkan beliau akan meninggalkan kelab dengan mengatakan "ini salah satu pengalaman terhebat dalam hidup saya".

Kerjaya antarabangsa
Davids membuat debut untuk pasukan kebangsaan Belanda pada 20 April 1994 menentang Ireland. Sepanjang beliau mewakili Belanda, beliau tidak pernah memperoleh sebarang kejayaan berbentuk trofi dan sebagainya.

Ketika kejohanan Piala Dunia 1998, Davids tetap diingati akan jaringan gol lewatnya pada pusingan kalah mati menentang Yugoslavia. Beliau menjaringkan gol kemenangan dan memastikan pasukan Belanda melangkah ke pusingan seterusnya untuk bertemu Argentina. Belanda akhirnya menamatkan kejohanan di tempat keempat dan Davids diletakkan dalam "Pasukan Kejohanan FIFA" untuk kejohanan itu.

Pada tahun 1999, Davids mula memakai cermin mata pelindung berikutan pembedahan di sebelah mata kanannya kerana glaukoma yang disebabkan kecederaan mata pada 1995. Davids pertama kali memakai cermin mata itu pada 4 September 1999 pada perlawanan persahabatan menentang Belgium.http://persona.rin.ru/eng/view/f/0/34317/edgar-davids Pada 17 Mei 2001, Davids telah digantung FIFA kerana beliau diuji positif dadah.

Davids beraksi di kejohanan Euro 2000 dan beliau dipilih dalam "Pasukan Kejohanan UEFA". Pasukan Belanda dilihat hanya mara ke separuh akhir sebelum diketepikan Itali pada penentuan penalti.

Pada perlawanan kelayakan Euro 2004, Davids menjaringkan gol pertama Belanda dalam kempen pembukaan mereka ketika menentang Belarus dan seterusnya beraksi lima perlawanan akan datang dan juga beraksi pada kedua-dua perlawanan play-off menentang Scotland.

Selepas aksi Euro 2004, jurulatih kebangsaan baru, Marco van Basten melantik Davids sebagai kapten pasukan. Walau bagaimanapun, berikutan prestasi Davids di Inter dilihat kurang menonjol, Davids kehilagan tempatnya dalam pasukan kebangsaan pada Oktober 2004. Sarung lengan kapten diserahkan kepada Edwin van der Sar. Pada pusingan kelayakan ke Piala Dunia 2006, beliau beraksi semula untuk pasukan kebangsaan tetapi tidak menjadi kapten pada Oktober 2005. Beliau akhirnya disisihkan dari skuad Piala Dunia 2006.

Statistik
 Pasukan kebangsaan BelandaTahunGol199410199540199640199700199811119996320001202001602002622003902004140200510Jumlah746

Gol antarabangsa
 #  Tarikh  Lokasi  Pasukan lawan  Skor  Keputusan  Kejohanan <center>1  29 Jun 1998  Toulouse, Perancis    <center>2–1  <center>2–1  Piala Dunia 1998 <center>2  31 Mac 1999  Amsterdam, Belanda    <center>1–0  <center>1–1  Persahabatan <center>3  4 September 1999  Rotterdam, Belanda    <center>1–2  <center>5–5 <center>4  <center>2–2 <center>5  21 Ogos 2002  Oslo, Norway    <center>0–1  <center>0–1  <center>6  7 September 2002  Eindhoven, Belanda    <center>1–0  <center>3–0  Kelayakan Euro 2004

Kerjaya pengurus

Ajax
Pada Jun 2011, Davids diundi sebagai lembaga penyeliaan baru di Ajax bersama dengan Johan Cruyff.

Barnet
Sejak 2010, Davids telah menetap di London Utara bersama rakannya. Davids turut menyertai acara bola sepak jalanan dan juga mengendali pasukan amatur, Brixton United. Pada 11 Oktober 2012, Davids sertai kelab Liga Kedua, Barnet dan beliau memainkan peranan sebagai pemain-pengurus bersama dengan Mark Robson. Pada hari seterusnya, beliau mengendali Barnet buat pertama kali pada perlawanan menentang Plymouth Argyle yang berkesudahan Barnet tewas 4-1. Seterusnya, Davids mengetuai pasukan pada perlawanan seterusnya menentang Northampton Town dan berkesudahan Barnet menang 4-0. Davids dipilih sebagai "Pemain Terbaik Perlawanan". Davids menjaringkan gol pertamanya untuk Barnet pada Februari 2013 menentang Southend United.

Walaupun pada mulanya Barnet berjaya melepasi zon penyingkiran, namun Barnet kembali menjunam ke tempat kedua tercorot pada hari terakhir musim 2012-13. Selepas tewas kepada Northampton Town, Barnet akhirnya tersingkir dari Liga Kedua. Pada 21 Mei 2013, Davids diumumkan akan kekal di Barnet buat musim 2013-14. Pada Julai 2013, Davids mengumumkan keputusannya beliau akan menyarung jersi nombor 1 untuk musim 2013-14. Nombor tradisi yang sering dipakai oleh penjaga gol.

Disiplin merupakan masalah utama Davids pada musim 2013-14. Pada lapan perlawanan liga, sebanyak tiga layangan kad merah dilakukan terhadapnya. Beliau juga tidak menghadiri perlawanan di tempat lawan dan menyebabkan pembantu jurulatih, Ulrich Landvreugd menggalas tugas. Pada Disember 2013, Davids mempertimbangkan akan bersara selepas dibuang padang buat kali ketiga pada musim ini berikutan Barnet tewas 3-1 oleh Salisbury City.

Davids meletak jawatan sebagai pengurus pada 18 Januari 2014.

Statistik
PasukanDariHinggaRekodBPMSKMenang %Barnet11 Oktober 201218 Januari 2014

Statistik kerjaya
KelabMusimLigaPialaEropahJumlahKmnclnGolKmnclnGolKmnclnGolKmnclnGol Ajax1991–92132—301621992–93284558342121993–9415210522141994–9522520703151995–9628760111458Jumlah1312112014116222 Milan1996–97150—411911997–984061—101Jumlah1906141292 Juventus1997–9820191503421998–9927261904231999–2000271112404232000–0126140503512001–0228220903922002–03261—1514122003–0450—50100Jumlah159832452124313 Barcelona2003-04181—00181 Internazionale2004-05140—50230 Tottenham Hotspur2005–06311——3112006–07903010130Jumlah4013010441 Ajax2006–0711130—1412007–08140——140Jumlah2513000330 Crystal Palace2010-116010—70 Barnet2012-1328110—2912013-148010—90Jumlah3612000381Jumlah kerjaya4103255571354140

Pencapaian

Kelab
Ajax
Eredivisie (3): 1993–94, 1994–95, 1995–96
Piala KNVB (2): 1992–93, 2006–07
Johan Cruijff Schaal (4): 1993, 1994, 1995, 2007
Liga Juara-Juara UEFA (1): 1994–95
Piala UEFA (1): 1991–92
Piala Super UEFA (1): 1995
Piala Antara Benua (1): 1995

Juventus
Serie A (3): 1997–98, 2001–02, 2002–03
Supercoppa Italiana (2): 2002, 2003
Piala Intertoto UEFA (1): 1999

Inter Milan
Coppa Italia (1): 2004–05

Individu
Pasukan Pilihan Kejohanan Eropah: 2000
Pasukan Kejohanan Piala Dunia: 1998
FIFA 100
World Soccer: 100 Pemain Terhebat Sepanjang Zaman

Catatan

Pautan luar

 Voetbal International profile
 KNVB national team profile 
 FootballDatabase career profile and stats

 Profile at www.voetbalstats.nl
 Edgar Davids his fashion label Monta Street Soccer

Category:Kelahiran 1973
Category:Orang hidup
Category:Pemain bola sepak Belanda
Kategori:Pemain Eredivisie
Kategori:Pemain Serie A
Kategori:Pemain Liga Bola Sepak Inggeris
Category:Pemain Ajax Amsterdam
Category:Pemain A.C. Milan
Category:Pemain Barnet F.C.
Category:Pemain Crystal Palace F.C.
Category:Pemain Juventus F.C.
Category:Pemain FC Barcelona
Category:Pemain F.C. Internazionale Milano
Category:Pemain Tottenham Hotspur F.C.
Category:Pengurus bola sepak Belanda
Category:Pengurus Barnet F.C.
Category:Pemain UEFA Euro 1996
Category:Pemain Piala Dunia FIFA 1998
Category:Pemain UEFA Euro 2000
Category:Pemain UEFA Euro 2004
Category:FIFA 100